Odredbom članaka 76. – 91.163. točka 5. Zakona o proračunu (Narodne novine, broj 144/21) te Pravilnika o polugodišnjem i godišnjem izvještaju o izvršenju proračuna i financijskog plana (Narodne novine, broj 85/23), utvrđena je obveza upravnog tijela zaduženog za financije da podnese načelnici izvještaj o polugodišnjem izvršenju proračuna za tekuću proračunsku godinu do **15. rujna** tekuće godine, a načelnica je u obvezi **da podnese** predstavničkom tijelu, na donošenje polugodišnji izvještaj o izvršenju proračuna **do 30. rujna** tekuće godine za proračunsko razdoblje od 01.01.-30.06. tekuće godine.

U odnosu na isto obračunsko razdoblje prošle godine ostvareni prihodi poslovanja iznose 1.190.598,60 eura i veći su za 622.089,95 eura, tj veći su za 109,4%. Razlog tako velikog povećanja prihoda poslovanja je najvećim dijelom primitak sredstava predujma NPOO za izgradnju i opremanje dječjeg vrtića u Orehovici u iznosu od 477.802,11 eura.

U obračunskom razdoblju I-VI mjesec 2024 godine ostvareni su ukupni rashodi u iznosu 1.228.111,37 eura, što je 197,2 % promatranog obračunskoga razdoblja prošle godine. Razlog tako velikog povećanja je u dinamici izvršenih radova sukladno raspoloživim kapacitetima dobavljača.

Neutrošena sredstva (žiro račun i blagajna ) na početku obračunskog razdoblja iznosila su 718.806,64 eura, a krajem obračunskog razdoblja iznose 846.631,26 eura.

Na svojoj 12. sjednici Odbor za financije i proračun raspravio je i prošao sve stavke navedenog izvještaja o polugodišnjem izvršenju proračuna za 2024. godinu. , te utvrđeno da je proračun uredan i točno izrađen sukladno prihodima i rashodima i pozitivnim zakonskim propisima RH. Odbor je predložio Vijeću Općine Orehovica usvajanje navedenog izvještaja o polugodišnjem izvršenju proračuna za 2024. godinu.